सीतारामडेरा में बस से कुचल कर खलासी की मौत
जमशेदपुर | सीतारामडेराथाना क्षेत्र के भुइयांडीह के पास बस स्टैंड में बस की चपेट आने से उलीडीह शिव मंदिर लाइन निवासी सुनील नंदी (49) की मौत हो गई। वह बस स्टैंड में ही खलासी का काम करता था। घटना रविवार सुबह छह बजे की है। सुनील नंदी टाटा से बारीपदा तक चलने वाली संधु बस के नीचे घुसकर सफाई कर रहा था। इसी बीच चालक ड्राइविंग सीट पर पहुंचा और गियर हटाकर गाड़ी आगे बढ़ा दी, जिससे कुचलकर खलासी की मौत हो गई। घटना के बाद स्थानीय लोगों ने उसे एमजीएम अस्पताल पहुंचाया, लेकिन वह दम तोड़ चुका था। सूचना पाकर सीतारामडेरा थाना पुलिस मौके पर पहुंची। पुलिस ने बस जब्त कर ली है। चालक फरार हो गया था। पुलिस ने शव का पोस्टमार्टम करा दिया है।
दुर्घटनामें घायल व्यक्ति की मौत : उधर,एक अन्य घटना में सड़क दुर्घटना में घायल नारायण शाह (58) की मौत रविवार को टीएमएच में हो गई। बलरामपुर में वे 25 दिसंबर को साइकिल से जा रहे थे, तभी अज्ञात वाहन ने उन्हें धक्का मार दिया था। पुलिस ने शव का पोस्टमार्टम करा कर परिजनों को सौंप दिया है।
hin_Deva hin_Deva hin_Deva